《运司园亭·海棠轩》
宋代·杜敏求

东风开百花，独有海棠胜。
猩血染珠玑，点缀枝条剩。
日暖锦段新，雨余燕脂凝。
何待东阖梅，方能动诗兴。

作者简介：（1039—1101）宋眉州青神人，字趣翁，一字拙翁。七岁能诗，有“农夫苦相问，燮理是何人”之句。仁宗嘉祐六年进士。授简州司理参军。历知什邡县，除成都府教授、太学博士，官终潼州府路提点刑狱。有文集。